O exotoponimo en aragonés y en castellán, Guyena, provién d'o francés Guyenne, que ye l'adaptación de l'occitán Guiana. Ista palabra tien o suyo orichen en Aquitania, que en os sieglos XII-XIII esdevenió Aguiana en gascón, que esdevenió luego Guiana por a perduga d'a letra a d'o prencipio d'a palabra. Sindembargo, tamién se diz que a palabra tien o suyo orichen en a manera de pronunciar d'os angleses d'o toponimo Aquitania mientres o suyo dominio d'ista rechión.